open-index/open-wikipedia-markdown huggingface dataset:
9-asis rajonas (filmas)

**9-asis rajonas** () – 2009 m. mokslinės fantastikos filmas. Filme pasakojama kaip gedimą patyrusio laivo ateiviai priglaudžiami Žemėje, apie jų koloniją ir santykius su žmonėmis. Filme plėtojama rasizmo tema. Vien per debiutinę savaitę filmas uždirbo 37 mln. JAV dol.

## Aktoriai
*Aktorius – vaidmuo*
* Sharlto Copley – Wikus Van De Merwe
* Jason Cope – Grey Bradnam – UKNR vyriausias korespondentas
* Nathalie Boltt – Sarah Livingstone – sociologas
* Sylvaine Strike – Dr Katrina McKenzie
* Elizabeth Mkandawie – interviu pašnekovas
* John Sumner – Les Feldman – MIL inžinierius
* William Allen Young – Dirk Michaels
* Greg Melvill-Smith – interviu pašnekovas
* Nick Blake – Francois Moraneu – CIV inžinierius
* Morena Busa Sesatsa – interviu pašnekovas
* Themba Nkosi – interviu pašnekovas
* Mzwandile Nqoba – interviu pašnekovas
* Barry Strydom – interviu pašnekovas
* Jed Brophy – James Hope (policininkas)
* Louis Minnaar – Piet Smit
Vesiai

**Vesiai** () – Baltijos finų gentis, gyvenusi šiaurės Rusijoje, prie Belojės ir Ladogos ežerų. Jie buvo dabartinių vepsų (iš dalies ir karelų) protėviai. Vertėsi žemės ūkiu, medžiokle, žvejyba.

IX a. dalis vesių žemių buvo prijungta prie Kijevo Rusios.

Su vesiais ir meriais siejama archeologinė Djakovo kultūra, iki V–VI a. gyvavusi Rytų Europos lygumos šiaurėje. Su vesiais galimai susiję X a. pr. arabų keliautojo Ahmado ibn Fadlano minimi *visu* (), gyvenę į šiaurės rytus nuo Pavolgio Bulgarijos.

## Šaltiniai
Levuka

**Levuka** – Fidžio miestas, esantis Ovalau salos pietrytinėje pakrantėje. Priklauso Rytiniui Fidžio padaliniui. Buvusi Fidžio sostinė. 1996 metais mieste gyveno 3,7 tūkst. gyventojų.

## Istorija

Dabartinis miestas įkurtas 1820 europiečių prekeivių. Levuka – pirmasis Fidžio miestas. 1870 metais čia jau gyveno virš 800. Kai atsirado moderni Fidžio valstybė, Levukoje buvo karūnuotas pirmasis karalius Seru Epenisa Cakobau. Levuka sostine buvo iki 1877 metų, kai administracija persikėlė į Suvą.

Levukoje atsirado pirmosios Fidžio institucijos tokios kaip bankas, valstybinis paštas, mokykla, viešbutis, privatus klubas bei valdžios institucijos. Pirmasis Fidžio laukraštis *Fiji Times*, įkurtas 1869 metais, dar veikia iki šiol. Taip pat dar veikia pirmasis Okeanijos viešbutis Levuka’s Royal Hotel, įkurtas apie 1860 metus.
Kazliškiai (Kazlų Rūda)

**Kazliškiai** – kaimas Kazlų Rūdos savivaldybėje, 4 km į šiaurės rytus nuo Jūrės kaimo. Kazliškiai išsidėstę išilgai dirbtinio Jūrės tvenkinio ir tęsiasi iki kelio Kazlų Rūda–Pažėrai. Kaimą supa spygliuočių miškai – Marackų ir Runkių miškai. Išilgai kaimo eina vienintelis vietinės reikšmės 4,5 km ilgio kelias (be kietos dangos).

Kiekvieną vasarą vyksta tarptautinis Poezijos ir muzikos festivalis „Baltos Bardų Naktys“.

## Gyventojai

## Šaltiniai

## Nuorodos
* Bendruomenės svetainė
* „Baltos Naktys“
Juodis (Trakų r.)

**Juodis** – ežeras Lietuvoje, Trakų rajono šiaurės vakaruose, Elektrėnų savivaldybės paribyje, 7 km į vakarus nuo Semeliškių. Ilgis šiaurės vakarų – pietryčių kryptimi 2,08 km, plotis iki 0,4 km. Altitudė 163,1 m. Giliausia ežero vieta (16 m) yra vakarinėje įlankoje. Ežeras rininis, labai vingiuotas. Vakaruose įsiterpia didelis, šakotas pusiasalis. Krantai statūs, aukšti, vietomis ardomi, o pietuose – žemi ir pelkėti. Pusiasalyje ir palei šiaurinį krantą auga miškas. Pietinėje įlankoje yra 0,06 ha ploto salelė. Atabradas platus, padengtas smėliu, o vietomis (pietuose) – ir dumblu. Rytuose išteka Juodžiaupės (Kaldubnės) upelis į Vaisiečio ežerą (Dabintos upės baseinas).

Prie Juodžio įsikūrę kaimai: Ūbiškės, Juodžiai – pietuose, Balandiškės, Varkutonys – šiaurėje. Veikia 2 kaimo turizmo sodybos. Šiaurinėje pakrantėje stūkso Balandiškių piliakalnis.

## Šaltiniai
Rootslive Disco

**Rootslive Disco** – projektų ciklas, pristatantis šokių muzikos evoliuciją per paskutinius tris praėjusio amžiaus dešimtmečius.

Projektų ciklą sudaro trys projektai: „Disco roots live“, „80s LIVE“ ir „90s LIVE“. „Rootslive Disco“ tikslas - supažindinti publiką su geriausia disko eros šokių muzika, atliekama gyvai. Kiekviename iš ciklo projektų dalyvauja įvairūs muzikantai iš žymių Lietuvos gyvos muzikos grupių.

## Istorija
* 2007 m. kovo mėn. - pirmosios ciklo dalies - „Disco Roots Live“ - premjera
* 2009 m. balandžio mėn. - antrosios ciklo dalies - „80s LIVE“ - premjera
* 2009 m. spalio mėn. - trečiosios ciklo dalies - „90s LIVE“ - premjera
Jeronimas Čiuplys

**Jeronimas Čiuplys** (1928 m. vasario 13 d. Kampiniai, Kalvarijos valsčius, Marijampolės apskritis – 1999 m. liepos 15 d. Vilnius) – Lietuvos kino dailininkas, scenografas, tapytojas, akvarelistas.

## Biografija
1953 m. baigė monumentaliąją tapybą LTSR valstybinį dailės institute. Lietuvos kino studijos kostiumų dailininkas, dailininkas statytojas.

## Kūryba
Nuo 1967 m. dalyvavo dailės parodose. Vilniaus menininkų klubo „Plekšnė“ narys. Lietuvos dailės muziejus turi jo darbus „Poeto Vytauto Bložės portretas“, 1973 m., „Klaipėdos uoste“, 1975 m., „Peizažas“, 1975 m., „Dailininko Antano Rimanto Šakalio“ portretas, 1975 m., „Didžioji kopa“, 1980 m., „Kolūkietis iš Dzūkijos“, 1981 m., „Mano kaimas“, 1984 m.

## Filmografija
* Kol nevėlu..., 1957 m., rež. Julijus Fogelmanas, Vytautas Žalakevičius
* Kai susilieja upės, 1958 m., rež. Borisas Šreiberis, Balys Bratkauskas
* Julius Janonis, 1959 m., rež. Balys Bratkauskas, Vytautas Dabašinskas
* Suominis, 1961 m., rež. Algimantas Kundelis
* Žingsniai naktį, 1962 m., rež. Raimondas Vabalas
* Marš, marš, tra-ta-ta!, 1964 m., rež. Raimondas Vabalas
* Jausmai, 1966 m., rež. Algirdas Dausa, Almantas Grikevičius
* Laiptai į dangų, 1966 m., rež. Raimondas Vabalas
* Suaugusių žmonių žaidimai, 1967 m., rež. Algimantas Kundelis
* Ave, Vita, 1969 m., rež. Almantas Grikevičius
* Tas prakeiktas nuolankumas, 1970 m., rež. Algirdas Dausa
* Žaizdos žemės mūsų, 1971 m., rež. Marijonas Giedrys
* Jo žmonos išpažintis, 1984 m., rež. Almantas Grikevičius
* Nerami rudens diena, 1975 m. , rež. Algimantas Kundelis.

## Šaltiniai
Punduriai

**Punduriai** – kaimas Biržų rajono savivaldybės šiaurės rytuose, į pietryčius nuo Nemunėlio Radviliškio, 12 km į šiaurės rytus nuo Parovėjos.

## Istorija

|}

## Gyventojai

## Šaltiniai
Madagaskaro ryšiai

**[[Madagaskaras|Madagaskaro]]** ryšiai ir komunikacijos:

* **[[Telefonas|Telefonija]]:**
** fiksuoto ryšio: 133 900 (2007 m.)
** mobilaus ryšio: 4,8 mln. (2008 m.)

* **[[Radijas]]:**
** Radijo stotys: AM – 2, FM – 9 ir trumpųjų bangų - 6 (2001 m.)
** Radijo naudotojai: 3,5 mln. (1997 m.)

* **[[Televizija]]:**
** Televizijos kanalai: 1 (1997 m.)
** Televizorių naudotojų: 325 000 (1997 m.)

* **[[Internetas]]:**
** Interneto tiekėjai: 3 (2006 m.)
** Interneto naudotojai: 1,9 mln. (2017 m.)
** Internetinis kodas: .mg

## Šaltiniai
*CIA Factbook
Jukio Hatojama

**Yukio Hatoyama** (, g. 1947 m. vasario 11 d.) – Japonijos demokratų partijos pirmininkas, atstovaujantis Hokaido 9-ąją apygardą Atstovų Rūmuose. 2009 m. jo vadovaujamai partijai laimėjus visuotinius rinkimus, nuo 2009 m. rugsėjo 16 d. jis ėjo Ministro Pirmininko pareigas, kol 2010 m. birželio 2 d. pareiškė apie atsistatydinimą. Tai buvo jau ketvirtas Japonijos politikas, atsistatydinęs iš premjero posto nuo 2006 m.

## Ankstyvas gyvenimas ir išsilavinimas

Hatojama gimė Tokijuje. Jo senelis – buvęs Japonijos ministras pirmininkas Ichirō Hatoyama, tėvas – buvęs Užsienio reikalų ministras Iichirō Hatoyama, motina – Bridgestone Corporation įkūrėjo Shojiro Ishibashi dukra. Ykuio ir jo brolis Kunio Hatoyama yra ketvirta Hatojamų šeimos politikų karta. Yukio baigė Tokijo universitetą ir įgijo Ph. D. laipsnį inžinerijoje Stanfordo universitete. Dirbo kaip mokslinis bendradarbis Tokijo Universitete, vėliau persikėlė į Senšiu universitetą, kur buvo paaukštintas į profesorių asistentą.

## Politinė karjera
Hatojama dalyvavo rinkimuose Hokaido 38-oje apygardoje ir 1986 m. buvo išrinktas į Atstovų Rūmus valdančiųjų liberaldemokratų sąraše. 1993 m. jis šią partiją paliko ir kartu su Naoto Kan, Masayoshi Takemura bei Shuhei Tanaka įkūrė New Party Sakigake. Netrukus su Kan patys ir pasitraukę iš naujai įkurtos partijos įstojo į Japonijos demokratų partiją.

Yukio tapo partijos bei opozicijos pirmininku nuo 1999 iki 2002 m., kai atsistatydino prisiėmęs atsakomybę už įsivyravusią netvarką partijoje po gandų pasklidimo, kad partija žada jungtis su Ičiro Odzavos tuometine liberalų partija. Yukio buvo DPJ generaliniu sekretoriumi, pakeisdamas Odzavą po jo atsistatydinimo iš pirmininko pareigų 2009 m. gegužės 11 d. Hatojama vėl buvo išrinktas partijos pirmininku tų pačių metų gegužės 16 d., surinkęs 124 balsus iš 219, ir įveikęs priešininką Kacują Okadą.

Tapęs ministru pirmininku Hatojama išvedė pajėgas iš Afganistano, o nenorėdamas supykdyti Vašingtono pasiūlė 5 milijardus JAV dolerių rekonstrukcijai ir pagalbai Afganistane. Taip pat su JAV vyko derybos dėl bazių Okinavoje. Siekta plėsti bendradarbiavimą su Pietų Korėja, pagerėjo gana įtempti santykiai su Kinija.

## Išnašos

## Nuorodos
* Oficiali svetainė (japonų kalba)

|-

|-

|-
Ilja Kovalčiukas

**Ilja Kovalčiukas** (g. 1983 m. kovo 15 d. Kalinine, Rusijoje) – rusų ledo ritulininkas, žaidžiantis kairiojo krašto puolėjo pozicijoje.

Pradėjo sportuoti trejų metų, kai kartu su tėvu pradėjo eiti jį į sporto salę. Penkerių metų pradėjo čiuožti ledo arenoje. 15 metų atvyko į JAV į jaunių čempionatą Ontarijuje. Taip jį pastebėjo NHL skautai. Po to jis buvo pakviestas į U-17 rinktinę. Prieš 2001 m. naujokų biržą Ilja buvo pakviestas į JAV susitikti su Atlanta "Thrashers" atstovu. Klubo vadovybė turėjo dvi išeitis arba iškart pasilikti žaidėją komandoje arba išsiųsti jį į atgal į Rusiją, Maskvos "Spartak" klubą. Vadovybė nutarė pasilikti jį JAV.

2010 m. vasario 4 d. buvo iškeistas Naujojo Džersio „Devils“ klubui, į 3 žaidėjus ir 2010 m. pirmojo naujokų biržos rato šaukimus. 2010 m. liepos 20 d. pasirašė 17 metų, 102 mln. JAV dolerių kontraktą su Naujojo Džersio „Devils“ klubu, tačiau NHL vadovybė su tuo nesutiko, todėl atmetė pasiūlymą, kaip prieštaraujantį lygos algų kepurei. 2010 m. rugsėjo 9 d. NHL vadovybė leido sudaryti 15 m. kontraktą su Niu Džersio klubu, kurio vertė siekia 100 mln. JAV dolerių.

Į rinktinę buvo pakviestas 18 metų, taip tapdamas jauniausiu XIX žiemos olimpinių žaidynių profesionaliu žaidėju.

## Šaltiniai
Dangutė Ambrasienė

**Dangutė Ambrasienė-Sadaunykaitė** (1953 m. gegužės 4 d. Vilnius –  2018 m. rugsėjo 28 d. Vilnius),  Lietuvos teisininkė, LAT teisėja, civilinės teisės specialistė, VVPI -LEU, MRU profesorė.

## Biografija
1971 m. baigė Vilniaus Antano Vienuolio vidurinę mokyklą. 1977 m. baigė Vilniaus universiteto Teisės fakultetą. 1982 m. apgynė disertaciją, teisės mokslų kandidatė.

1971–1975 m. Vilniaus 1-osios apylinkės teismo posėdžių sekretorė, 1977–1980 m. Lietuvos mokslų akademijos Filosofijos, sociologijos ir teisės instituto laborantė, aspirantė, jaunesnioji mokslo darbuotoja. 1980–1986 m. Vilniaus pedagoginio instituto, nuo 1986 m. TSRS vidaus reikalų ministerijos Minsko aukštosios mokyklos Vilniaus fakulteto (1978–1990 m. (nuo 1990 m. Lietuvos policijos akademijos, nuo 1997 m. Lietuvos teisės akademijos, nuo 2000 m. Lietuvos teisės universiteto), nuo 2004 m. Mykolo Romerio universitetas) dėstytoja, nuo 2008 m. profesorė. Nuo 1995 m. iki 1998 m. teisės firmos „Regija“ prezidentė. Lietuvos Respublikos teisėjų asociacijos narė.

Nuo 1999 m. Lietuvos Aukščiausiojo Teismo Civilinių bylų skyriaus teisėja.

## Mokslinė veikla
Mokslinių interesų sritis – civilinė teisė. Parašė straipsnių asmenų pasikeitimo prievolėje, kreditoriaus interesų gynimo spec. būdų sutartiniuose santykiuose, rankpinigių prievolėse, ikisutartinės atsakomybės kvalifikavimo ir kiti klausimais.

## Bibliografija
* Vežėjo civilinė atsakomybė pagal Ženevos tarptautinio krovimų vežimo keliais sutarties konvenciją ir jos draudimas, su E. Sinkevičiumi, 2004 m.
* Civilinė teisė. Prievolių teisė. Vadovėlis aukštosioms mokykloms. su kitais, 2004 m. 3 leid. 2006 m.

## Šaltiniai
Jonas Ališauskas

**Jonas Ališauskas** (g. 1945 m. sausio 21 d. Tumakaimis, Jūžintų valsčius) – Lietuvos gydytojas akušeris ginekologas, biomedicinos mokslų daktaras, ginekologinės echoskopijos pradininkas Lietuvoje.

## Biografija
1972 m. baigė Vilniaus universitetą. 1981 m. medicinos mokslų kandidatas. 1977 m. stažavo Zagrebo ir Skopjės universitetų Moterų klinikose.

Nuo 1972 m. Vilniaus universiteto dėstytojas, 1990–1993 m. Akušerijos ir ginekologijos katedros vedėjas; nuo 1986 m. docentas. 1993–2004 m. Vilniaus universitetinės Raudonojo Kryžiaus ligoninės direktoriaus pavaduotojas, 2004–2013 m. Vilniaus universiteto ligoninės Santariškių klinikų Centro filialo Moters fiziologijos ir patologijos centro direktorius. Nuo 2013 m. Vilniaus universiteto ligoninės Santariškių klinikų Akušerijos ir ginekologijos centro vyr. specialistas ginekologijai.

## Mokslinė veikla
Mokslinio darbo pagrindinė kryptis – perinatalinė medicina, vaisiaus normalaus ir patologinio augimo diagnostika, vaisiaus ir naujagimio subrendimo ir fizinio išsivystymo diagnostika. Į klinikinę praktiką 1977 m. įdiegė ultragarsinę diagnostiką, choriono biopsiją, transabdominalinę amniocentezę. Pirmasis Lietuvoje 1986 m. atliko intrauterinį kraujo perpylimą vaisiui. Su A. Arlauskiene ir N. Drazdiene vienas kordocentezės pradininkų Lietuvoje. 1998–2004 m. Vilniaus krašto akušerių ginekologų draugijos valdybos pirmininkas. Parašė daugiau kaip 70 mokslinių straipsnių.

## Bibliografija
* Operacinė rizika, su G. Straubliu, 1993 m.
* Akušerija ir ginekologija šeimos gydytojo praktikoje, su kitais, 2005 m.
* Akušerijos ir ginekologijos praktikos vadovas, su kitais, 2003 m., 2008 m

## Šaltiniai
Vilija Aleknevičienė

**Vilija Aleknevičienė** (1964 m. gruodžio 13 d. Purvininkai, Prienų rajonas) – Lietuvos ekonomistė, socialinių mokslų daktarė.

## Biografija
1986 m. baigė Lietuvos žemės ūkio akademijos Ekonomikos fakultetą. 1997 m. socialinių mokslų daktarė.

Nuo 1986 m. Lietuvos žemės ūkio akademijos (nuo 1996 m. Lietuvos žemės ūkio universitetas) dėstytoja, 2000–2004 m. Ekonomikos ir vadybos fakulteto prodekanė; nuo 2005 m. profesorė.

## Mokslinė veikla
Mokslinių darbų svarbiausios kryptys: investicinių projektų rizikos vertinimas, kapitalo kainos nustatymas, įmonės trumpalaikio turto valdymas.

## Bibliografija
* Žemės ūkio įmonių finansų valdymas, vadovėlis, su A. Novošinskiene ir N. Žaltauskiene, 1999 m.
* Finansai ir kreditas, vadovėlis, 2005 m.
* Įmonės finansų valdymas, vadovėlis, 2009 m.

## Šaltiniai
Vidmantas Alekna

**Vidmantas Alekna** (g. 1957 m. sausio 2 d. Labanoras, Švenčionių rajonas) – Lietuvos gydytojas reumatologas, geriatras, biomedicinos mokslų daktaras.

## Biografija
1980 m. baigė Vilniaus universitetą. 1993 m. biomedicinos mokslų daktaras. Stažavo Belgijoje, Didžiojoje Britanijoje, Kanadoje, Švedijoje.

Nuo 1980 m. Vilniaus universiteto Eksperimentinės ir klinikinės medicinos instituto mokslo darbuotojas, nuo 1993 m. šio instituto Gerontologijos ir reabilitacijos centro vadovas. Nuo 1998 m. Vilniaus universiteto dėstytojas; nuo 2008 m. profesorius.

Nuo 2000 m. žurnalo „Gerontologija“ vyr. redaktorius. Nuo 1996 m. Lietuvos osteoporozės fondo valdybos pirmininkas.

## Mokslinė veikla
Mokslinio darbo pagrindinė kryptis – osteoporozės diagnostika, reumatoidinio artrito, osteoartrozės patogenezė ir gydymas, senyvo amžiaus žmonių sveikata ir gyvenimo kokybė, metabolinės kaulų ligos. Paskelbė daugiau kaip 130 mokslinių straipsnių.

## Bibliografija
* Vilniaus ilgaamžiai, monografija, su kitais, 2001 m.

## Šaltiniai
Ludovico Scarfiotti

**Ludovico Scarfiotti** (1933 m. spalio 18 d. – 1968 m. birželio 8 d.) – buvęs automobilių sporto lenktynininkas iš Italijos.

Prieš patekdamas į Formulę 1 1963 m. jis nugalėjo 24 val. Le Mano lenktynėse su Ferrari komanda. Vėliau jis dalyvavo 12 Formulės 1 etapų ir sugebėjo nugalėti vieneriose lenktynėse Italijoje Monzos trasoje. 1962 ir 1965 m. jis buvo paskelbtas geriausiu Italijos metų sportininku.

Scarfiotti gimė 1933 m. spalio 18 d. Turine ir nuo pat mažens buvo įtrauktas į automobilių sportą. Jo tėtis buvo vienas iš penkių asmenų, įsteigusių FIAT kompaniją.

## Šaltiniai
Aleksandras Alimovas

**Aleksandras Alimovas** (, g. 1933 m. kovo 19 d. Leningradas) – Rusijos hidrobiologas, biologijos mokslų daktaras.

## Biografija
1963 m. baigė Leningrado universitetą. 1977 m. biologijos mokslų daktaras, 2000 m. Rusijos mokslų akademijos tikrasis narys, 2002 m. Lietuvos mokslų akademijos užsienio narys. 

Nuo 1960 m. dirba Rusijos mokslų akademijos zoologijos institute, nuo 1987 m. Gėlųjų vandenų biologijos laboratorijos vadovas, 1995–2006 m. šio instituto direktorius; nuo 1995 m. profesorius.

Nuo 1994 m. Rusijos mokslų akademijos Biologijos skyriaus biuro narys, nuo 1995 m. Sankt Peterburgo mokslinio centro prezidiumo narys, Rusijos mokslų akademijos Hidrobiologų draugijos prezidentas, Gyvūnų apsaugos tarybos pirmininkas. 

## Mokslinė veikla
Mokslinių tyrimų pagrindinės kryptys – hidrobiontų ekologija, vandens ekosistemų produktyvumo teorija. Jo garbei 2004 m. pavadintas asteroidas *Alimov*. Paskelbė apie 230 mokslinių straipsnių.

## Bibliografija
* Gėlavandenių dvigeldžių moliuskų funkcinė ekologija, 1981 m. 
* Įvadas įprodukcinę hidrobiologiją, 1989 m.
* Vandens ekosistemų funkcionavimo teorijos elementai, 2000 m. 
* Apie vandens ekosistemų funkcionavimo teoriją, 2003 m. 

## Šaltiniai
Maile Misajon

**Maile Francis Kealoha Misajon** (g. 1976 m. rugsėjo 17 d.) yra amerikiečių dainininkė, aktorė ir dainų autorė.

Ji geriausiai žinoma kaip jau iširusios merginų pop grupės „Eden's Crush“ narė.

## Biografija
Misajon gimė ir užaugo Long Byče, Kalifornijoje. Jos tėvai yra Roland ir Lynne Misajon. Jos tėvas yra filipiniečių ir havajiečių kilmės, o motina airių palikuonė. Ji turi vyresnę seserį Leilani, vyresnį brolį Aaron ir jaunesnį brolį Kevin. Misajon buvo savo tėvo grupėje. Būdama penkerių metų ji įstojo į chorą „International Children’s Choir“ ir koncertavo JAV, Europoje ir Viduriniuose Rytuose. Ji dainavo prezidentui Ronald Reagan per 1984 m. vasaros olimpinių žaidynių atidarymą. Taip pat ji pasirodė su choru „Disney World“ atidaryme. Ji lankė *Orange County High School of the Arts* mokyklą, o paskui Kalifornijos universitete pabaigė tearto specialybę.

### „Eden’s Crush“

2001 m. laimėjusi realybės šou „Popstars“ ji su kitomis keturiomis dalyvėmis sukūrė pop grupę „Eden's Crush“. Grupė geriausiai žinoma dėl savo debiutinio singlo „Get Over Yourself (Goodbye)“, kuris gerai pasirodė Kanados tope Canadian Singles Chart ir pasiekė top 10-tuką Hot 100 tope. Pirmajam singlui buvo sukurtas vaizdo klipas. Antrasis grupės singlas „Love This Way“ buvo ne toks populiarus, tačiau gavo daug radijo stočių dėmesio.

Jų debiutinis studijinis albumas „Popstars“ buvo atestuotas auksiniu ir pasiekė #6 poziciją Billboard 200 tope, tačiau neprilygo kitų šalių „Popstars“ laidos nugalėtojų pardavimams. Tačiau per tris savaites buvo parduoda daugiau nei 150 tūkst. albumo kopijų.

Tais pačiais metais norėdama išreklamuoti savo albumą ir pirmąjį singlą „Eden’s Crush“ pasirodė seriale „Raganaitė Sabrin“a ir buvo tada žinomos kaip „Popstars“. Be to, jos pasirodė ant „FHM“ viršelio.

2001 m. grupė pasirodė „NSync“ koncertiniame ture „Pop Odyssey Tour“ ir Jessica Simpson ture „DreamChaser Tour“. Grupė 2002 m. iširo dėl grupės įrašų kompanijos susijungimo su kita kompanija, taip pat dėl merginų solo projektų bei nesantaikos grupėje. Grupė prieš išyrimą norėjo perleisti savo debiutinį albumą ispanų kalba.

### Vėlesnė karjera
Po grupės iširimo ištekėjo ir dabar daugiausiai yra pritariamoji dainininkė. Ji taip pat pagelbėjo projektuoti „Red Buddha Lounge“. Ji 2009 m. persikėlė į Nešvilį, Tenesį, kur pradėjo pop ir kantri atlikėjos karjerą.

Misajon buvo Jessica Simpson, Richard Marx, Michael Bolton ir Ken Block pritariamoji dainininkė.

## Šaltiniai

## Nuorodos
* Oficialus Maile MySpace puslapis
* Maile svetainėje imdb.com
Alfa Romeo 158

**Alfa Romeo 158/159 Alfetta** (it. *mažoji Alfa*) – vienas sėkmingiausių Formulės 1 automobilių. Jis dalyvavo 54 lenktynėse, iš kurių laimėjo net 47.

1938 m. sukurto Alfa Romeo 158 modelio pagrindinis kūrėjas tapo italas Gioacchino Colombo. Alfa Romeo 158 buvo sukurtas dar prieš debiutinį 1950 m. sezoną ir debiutavo tarptautinėse lenktynėse 1938 m. Jis naudojo 1.5 l 8 cilindrų variklį. Formulėje 1 automobilį vairavo tokie lenktynininkai kaip Juanas Manuelis Fangio, Nino Farina ir Luigi Fagioli, tad pirmuose dvejuose Formulės 1 sezonuose Alfa Romeo 158 ir patobulinta jo versija 159 neturėjo sau lygių.

1952 m. sezonas vyko pagal Formulės 2 taisykles, tad Alfa Romeo 158/159 nebebuvo naudojamas. Paskutinės lenktynės šiam automobiliui buvo 1953 m. Merano GP.

## Formulės 1 rezultatai

## Šaltiniai
2009 m. Abu Dabio Grand Prix

**2009 m. Abu Dabio Grand Prix** buvo paskutinės 17-osios FIA organizuojamo Formulės 1 2009 m. sezono lenktynės. Jos vyko naujoje Yas Island trasoje Jungtiniuose Arabų Emiratuose spalio 30 - lapkričio 1 dienomis. Šios lenktynės tapo pirmosiomis Formulėje 1, kurios prasidėjo dieną, o baigėsi saulei nusileidus. Tai buvo antros lenktynės sezone, kurios, kartu su Bahreino GP, vyko vakarų Azijoje.

Šios lenktynės nebuvo lemiamos - šių metų čempionai jau išaiškėjo Brazilijos GP. Čempionais tapo Jensonas Buttonas ir Brawn GP. Komandinėje įskaitoje antrą vietą taip pat užsitikrino Red Bull. Dėl trečios vietos aršiai kovojo McLaren ir Ferrari. Asmeninėje įskaitoje dėl antros vietos kovojo Rubensas Barrichello ir Sebastianas Vettelis.

Šiose lenktynėse, kaip ir Brazilijoje, Toyota ekipoje vėl nebuvo Timo Glocko, kuris gydėsi Japonijos GP kvalifikacijoje patirtą traumą. Antrose lenktynėse iš eilės vokietį pakeitė japonas Kamui Kobayashi ir užėmė 6 vietą.

## Penktadienio treniruotės
Greičiausias pirmose penktadienio treniruotėse Abu Dabio trasoje buvo britas Lewis Hamiltonas (1:43.939 min.). Nedaug nuo jo atsiliko tautietis Jensonas Buttonas (1:44.035). Trečias liko vokietis Sebastianas Vettelis (1:44.153).

Antrose treniruotėse vėl žibėjo McLaren ekipos lenktynininkai - pirmas buvo suomis Heikki Kovalainenas (1:41.307), antras - L. Hamiltonas (1:41.504). Trečias liko J. Buttonas (1:41.541).

## Šeštadienio treniruotės
Šeštadienio treniruotėje lyderiu tapo sezono nugalėtojas Jensonas Buttonas (1:40.625). Jo ekipos draugas Rubensas Barrichello liko trečias (1:40.907), o tarp jų įsispraudė britas L. Hamiltonas (1:40.627).

## Kvalifikacija
*Lenktynininkai, naudojantys [[KERS]], pažymėti „*‡*“ simboliu.*

*  Heikki Kovalainen gavo penkių starto pozicijų baudą, nes po klaidos kvalifikacijoje prireikė pakeisti pavarų dėžę.

## Lenktynės
*Lenktynininkai, naudojantys [[KERS]], pažymėti „*‡*“ simboliu.*

## Kita
* Tai buvo pirmasis Abu Dabio Grand Prix.
* Pirmuosius taškus pelnė Kamui Kobayashi.
* Paskutinį kartą atlikti sustojimai techninio aptarnavimo juostoje dėl kuro papildymo. Sustojimas dėl kuro papildymo buvo įvestas 1994 m.

## Įskaitos po lenktynių

;Lenktynininkų įskaita

;Komandų įskaita

* **Pastabos:**
*# pateikti tik penki geriausi rezultatai.
*# paryškintas lenktynininkas ir konstruktorius, pelnę šio sezono čempiono titulą.

## Šaltiniai
Vaclovas Akordas

**Vaclovas Akordas** – 1863 m. sukilimo veikėjas.

## Biografija
1863 m. kovo mėn. suorganizavo Kalvarijos apskrities sukilėlių būrį, 1863 m. balandžio mėn. su juo prisijungė prie P. Suzino būrio, buvo Sužino adjutantas. Gegužės 21 d. kovėsi prie Būdos netoli Prienų, birželio 20 d. – prie Alytaus, birželio 21 d. – prie Dusios ežero. Birželio 29 d. Statiškės mūšyje žuvus P. Suzinui ir dar 32 sukilėliams, su būrio likučiais veikė Augustavo miškuose. Sukilimui baigiantis emigravo.

## Šaltiniai
Gintautas Akelaitis

**Gintautas Akelaitis** (1949 m. rugsėjo 7 d. Palonuose, Baisogalos valsčiuje – 2020 m. rugpjūčio 2 d. Vilniuje) – Lietuvos kalbininkas, humanitarinių mokslų daktaras.

## Biografija
Žmona Gražina Akelaitienė. 1972 m. baigė Vilniaus pedagoginį institutą. 1992 m. filologijos mokslų kandidatas.

Dirbo mokytoju Vilniuje. Nuo 1975 m. Vilniaus pedagoginio instituto (nuo 1992 m. Vilniaus pedagoginis universitetas) dėstytojas, nuo 1998 m. docentas. Nuo 2001 m. Mykolo Romerio universiteto dėstytojas.

Paskelbė straipsnių apie dabartinės lietuvių kalbos įterptinius vienetus.

Palaidotas Karveliškių kapinėse.

## Bibliografija
* Vientisinio sakinio skyryba, su J. Statkevičiene, 1978 m.
* Sudėtinio sakinio skyryba, su J. Statkevičiene, 1979 m.
* Lietuvių kalbos sintaksės pratybos: Funkciniai sakinių tipai, 1998 m.
* Docentas Vincas Laurynaitis, su S. Skrodeniu, 2004 m.

## Šaltiniai
Gražina Akelaitienė

**Gražina Akelaitienė** (g. 1956 m. rugpjūčio 26 d. Bagnapolis, Ukmergės rajonas) – Lietuvos kalbininkė, humanitarinių mokslų daktarė.

## Biografija
Vyras Gintautas Akelaitis. 1978 m. baigė Vilniaus pedagoginį institutą. 1993 m. filologijos mokslų kandidatė.

1978–1979 m. dirbo mokytoja Vilniuje. Nuo 1979 m. Vilniaus pedagoginio instituto (nuo 1992 m. Vilniaus pedagoginis universitetas) dėstytoja; nuo 1997 m. docentė.

Parašė straipsnių apie morfologinę balsių kaitą dabartinėje lietuvių kalboje. Tęstinio leidinio „Žmogus ir žodis“, t, 1 2002 m., t. 6–9 2004–2007 m.) viena parengėjų.

## Bibliografija
* Morfologinės balsių kaitos žodžių daryboje, 1996 m.
* Lietuvių kalbos žodžių darybos pratybos, 2002 m.

## Šaltiniai
Pierre et Gilles

**Pierre et Gilles** (**Pierre Commoy** ir **Gilles Blanchard**) – dviejų prancūzų fotografų duetas. Skiriamasis jų portretų bruožas – kičas, ryškios spalvos, tiksliai atkuriama praėjusio laikmečio stilistika (amžiaus pradžios atvirukai, holivudo, bolivudo filmai). Jų fotografijose neslepiamas homoseksualumas, porno motyvai, akcentuojama religinė, pop kultūros ir mitologinė simbolika.

## Biografija
Pierre Commoy, fotografas, gimė 1950 m. La Roše prie Jono.

Gilles Blanchard, dailininkas, gimė 1953 m. Havre.

* 1970 m. Pierre studijavo fotografiją Ženevoje, tuo tarpu Gilles mokėsi École des Beaux-Arts akademijoje Havre.
* 1974 m. Gilles persikėlė į Paryžių ir kūrė reklamines iliustracijas. Pierre pradėjo dirbti fotografu žurnalams „Rock & Folk“, „Dépèche Mode“ ir „Interview“.
* 1976 m. rudenį Pierre ir Gilles susitiko Kenzo parduotuvės atidaryme Paryžiuje ir netrukus apsigyveno kartu. Sekančiais metais jie pradėjo ir kartu dirbti – Gilles paišydavo, o Pierre fotografavo. Kaip kūrybinis duetas debiutavo žurnalui „Façade“ publikavus jų kurtus Andy Warhol, Mick Jagger ir Iggy Pop portretus.
* 1979 m. duetas sukūrė pirmuosius darbus Thierry Mugler, fotografavo portretus bei madų reklamas ir kūrė dizainą draugų muzikantų plokštelių viršeliams. Šiais metais jie pirmą kartą nukeliavo į Indiją, kuri vėliau turėjo nemažai įtakos jų kūrybai.
* 1983 m. pirmoji personalinė paroda Texbraun galerijoje Paryžiuje.
* 1984 m. intensyviai dirbo su Sandii, Etienne Daho, Sheila, Krootchey ir muzikantu Mikado, kuriam sukūrė pirmąjį savo video klipą.
* 1987 m. dar kartą nukeliavo į Indiją ir pradėjo dirbti religine ir mitologine tematika.
* 1989 m. susidraugavo su Marc Almond ir dirbo jam daug metų.
* 1993 m. Pierre et Gilles sukūrė meninį projektą kompanijai „Absolut Vodka“, o Paryžius jiems įteikė „Grand Prix de Photographie“ apdonojimą.
* 1996 m. Paryžiuje atidaroma pirmoji retrospektyvinė paroda.

## Kūryba
Pierre et Gilles fotografavo muzikantus Amanda Lear, Lio, Khaled, Étienne Daho, Marie France, Mikado, Marc Almond, Marilyn Manson, Madonna, Kylie Minogue, Erasure, Deee-Lite, The Creatures, Nina Hagen ir CocoRosie (viršelį jų 2007 m. albumui The Adventures of Ghosthorse and Stillborn), modelį Naomi Campbell, aktores Tilda Swinton ir Catherine Deneuve, aktorius Jérémie Renier ir Layke Anderson ir dizainerius Jean-Paul Gaultier ir Paloma Picasso.
Savo darbuose jie derina romantiką su klasika, surežisuotuose portretuose pateikdami garsius ir nežinomus modelius kaip mitologinius, religinius ar pop kultūros personažus.
1990 m. režisavo Marc Almond vaizdo klipą dainai "A Lover Spurned ir Lamour klipą "Tu Es Fotu".

## Nuorodos
* Oficiali svetainė
Vilijus Adomavičius

**Vilijus Adomavičius** (g. 1960 m. kovo 7 d. Kaunas) – Lietuvos architektas.

## Biografija
1980 m. baigė Kauno politechnikos institutą, 1985 m. Vilniaus inžinerinį statybos institutą.

1985–1992 m. Miestų statybos projektavimo instituto Kauno filialo architektas, 1992–1994 m. bendrovės „Kauno archprojektas“, nuo 1994 m. bendrovės „Vilius ir partneriai“ direktorius.

## Svarbiausi projektai
* Oranžerijos Ąžuolyne rekonstrukcija, Kaunas, su architektais V. Vaksmanu, R. Paliu, 1995 m.
* P. Mažylio gimdymo namų priestatas, Kaunas, 1995 m.
* Prekybos centras „Topolis“, Kaunas, su architekte V. Vyšniauskiene, 1997 m.
* Ąžuolyno sporto ir sveikatingumo centras, Kaunas, su architektais V. Vyšniauskiene, D. Čiuta, 2003 m.
* Banko rūmai, Visaginas, 1988 m.
* Geltonoji vila, Palanga, 2000 m.
* Vasarnamis prie Kalvių ežero, 2001 m.
* Gyvenamieji namai, su architekte V. Vyšniauskiene – Panevėžys 2004 m., Kaunas 2006 m., Naujųjų Bajorų kaimas, Ignalinos rajono savivaldybė, 2008 m.

## Šaltiniai
Bob Cousy

**Bobas Kūzis** (; g. 1928 m. rugpjūčio 9 d.) – garsus JAV krepšininkas, daugkartinis NBA čempionas, buvęs Svajonių komandos narys. Vienas brangiausiai apmokamų pasaulio krepšininkų.

Bobas Kūzis gimė 1928 m. rugpjūčio 9 d. Niujorke, Niujorko valstijoje, prancūzų imigrantų šeimoje. Nors du kartus bandė pakliūti į Andrew Jackson jaunių komandą jis vis tiek treniravosi ir norėjo patekti į komandą. Tačiau trylikos metų susilaužė dešinę ranką, ir nebegalėjo dešine ranka varytis kamuolio. Tada jis išmoko jį varytis su kaire ranka. Tai pamatęs mokyklos komandos treneris paprašė Bobo sugrįžti į komandą.

1946 m. Bobas gavo pasiūlymą lankyti vidurinę mokykla Vorčesteryje, Masačusetso valstijoje.

1950 m. nusprendė dalyvauti naujokų biržoje, kur jį pasirinko „Tri-Cities Blackhawks“ komanda. Jis buvo iškeistas Čikagos „Stags“ komandai, bet ji žlugo dar neprasidėjus sezonui. Tačiau jis pasirašė sutartį su Bostono „Celtics“ klubu. Bobas Kūzis padėjo iškovoti 9 NBA čempionų titulus.

Pasitraukęs iš profesionalaus krepšinio jis 1968 m. pradėjo treniruoti Cincinnati „Royals“ komandą. Pirmąjį sezoną Bobas taip pat sužaidė septynerias rungtynes šioje komandoje. Joje liko iki 1974 m.

1970 m. B. Kūzis buvo įtrauktas į NBA šlovės muziejų.

## Bobo Kūzio apdovanojimas

Bobo Kūzio apdovanojimas, įsteigtas 2004 m., įteikiamas geriausiam universitete žaidžiančiam įžaidėjui.

## Apdovanojimai

* 1951 m. išrinktas NBA metų naujoku
* 1957 m. NBA naudingiausias žaidėjas
* 1970 NBA 25-mečio Visų laikų komanda
* 1980 NBA 35-mečio Visų laikų komanda
* 1996 NBA 50-mečio Visų laikų komanda
Ana Maria Lombo

**Ana Maria Lombo** (g. 1978 m. gegužės 8 d.) yra JAV ir Kolumbijos dainininkė, dainų autorė ir šokėja. Ji geriausiai žinoma kaip jau iširusios merginų pop grupės „Eden's Crush“ narė.

## Biografija
Lombo gimė Medeljine, Kolumbijoje. Jos tėvas kolumbietis, o motina amerikietė. Ji užaugo gastroliuodama su savo šeima po Lotynų Ameriką su tėvu Sergio Lombo, mama Deborah Pelant ir seserimis Shalom bei Felicia. Ji pirmiau sukūrė grupę su seserimis, pirmiau jos vadinosi „Happy Hearts“, o vėliau „Pazport“.

## Karjera

### „Popstars“ ir „Eden’s Crush“

2001 m. laimėjusi realybės šou „Popstars“ ji su kitomis keturiomis dalyvėmis sukūrė pop grupę „Eden's Crush“. Grupė geriausiai žinoma dėl savo debiutinio singlo „Get Over Yourself (Goodbye)“, kuris gerai pasirodė Kanados tope Canadian Singles Chart ir pasiekė top 10-tuką Hot 100 tope. Pirmajam singlui buvo sukurtas vaizdo klipas. Antrasis grupės singlas „Love This Way“ buvo ne toks populiarus, tačiau gavo daug radijo stočių dėmesio.

Jų debiutinis studijinis albumas „Popstars“ buvo atestuotas auksiniu ir pasiekė #6 poziciją Billboard 200 tope, tačiau neprilygo kitų šalių „Popstars“ laidos nugalėtojų pardavimams. Tačiau per tris savaites buvo parduoda daugiau nei 150 tūkst. albumo kopijų.

Tais pačiais metais norėdama išreklamuoti savo albumą ir pirmąjį singlą „Eden’s Crush“ pasirodė seriale „Raganaitė Sabrin“a ir buvo tada žinomos kaip „Popstars“. Be to, jos pasirodė ant „FHM“ viršelio.

2001 m. grupė pasirodė „NSync“ koncertiniame ture „Pop Odyssey Tour“ ir Jessica Simpson ture „DreamChaser Tour“. Grupė 2002 m. iširo dėl grupės įrašų kompanijos susijungimo su kita kompanija, taip pat dėl merginų solo projektų bei nesantaikos grupėje. Grupė prieš išyrimą norėjo perleisti savo debiutinį albumą ispanų kalba.

### „The Pussycat Dolls“

2003 m. Ana Maria su seserimi Shalom dalyvavo atrankoje pas Ron Fair. Ron pasirašė kontraktą su seserimis ir jos dabar priklauso kompanijai „A&M Records“. Ana Maria vėliau pakvietė Nicole Scherzinger į „Pussycat Dolls“ atranką.

### Vėlesnė karjera
Nuo 2007 m. Lombo ruošia savo solinį debiutinį albumą, su „Grammy“ apdovanotu laureatu L. Shankar.

## Šaltiniai

## Nuorodos
* Ana svetainėje imdb.com
Rosanna Tavarez

**Rosanna Tavarez** (g. 1977 m. vasario 10 d. Niujorke) yra amerikiečių dainininkė, aktorė, okėja ir televizijos laidų vedėja bei pramogų pasaulio žurnalistė. Ji žinoma kaip jau iširusios merginų pop grupės „Eden's Crush“ narė.

## Biografija
Jos tėvai kilę iš Dominikos Respublikos. Ohajo valstijos universitete ji baigė šokėjos specialybę.

### „Eden’s Crush“

2001 m. laimėjusi realybės šou „Popstars“ ji su kitomis keturiomis dalyvėmis sukūrė pop grupę „Eden's Crush“. Grupė geriausiai žinoma dėl savo debiutinio singlo „Get Over Yourself (Goodbye)“, kuris gerai pasirodė Kanados tope Canadian Singles Chart ir pasiekė top 10-tuką Hot 100 tope. Pirmajam singlui buvo sukurtas vaizdo klipas. Antrasis grupės singlas „Love This Way“ buvo ne toks populiarus, tačiau gavo daug radijo stočių dėmesio.

Jų debiutinis studijinis albumas „Popstars“ buvo atestuotas auksiniu ir pasiekė #6 poziciją Billboard 200 tope, tačiau neprilygo kitų šalių „Popstars“ laidos nugalėtojų pardavimams. Tačiau per tris savaites buvo parduoda daugiau nei 150 tūkst. albumo kopijų.

Tais pačiais metais norėdama išreklamuoti savo albumą ir pirmąjį singlą „Eden’s Crush“ pasirodė seriale „Raganaitė Sabrin“a ir buvo tada žinomos kaip „Popstars“. Be to, jos pasirodė ant „FHM“ viršelio.

2001 m. grupė pasirodė „NSync“ koncertiniame ture „Pop Odyssey Tour“ ir Jessica Simpson ture „DreamChaser Tour“. Grupė 2002 m. iširo dėl grupės įrašų kompanijos susijungimo su kita kompanija, taip pat dėl merginų solo projektų bei nesantaikos grupėje. Grupė prieš išyrimą norėjo perleisti savo debiutinį albumą ispanų kalba.

### Vėlesnė karjera

Po išsiskyrimo grupės ji pradėjo vesti laidas. Vedė laidą „TV Guide Channel“ su Kimberly Caldwell ir Justin Guarini. Ji taip pat vedė laidą „Mun2“ „Telemundo“ kanale. Anksčiau dar taip pat vedė radijo laidą „On Air with Ryan Seacrest“. Tavarez pradėjo kurti dainas ispanų kalba pasivadinusi slapyvardžiu *Chana*.

## Filmografija

* *Gotico* (2007) (kaip Rosita)
* *Countdown to the Emmys* (2006)
* *Reality Chat* (2006)
* **Idol Tonight'' (2006)
* ''Ready, Set, Change!'' (2005) (TV)
* ''TV Guide Live at the Idol Finale'' (2005) (TV)
* ''The 411'' (2005) (TV)
* ''TV’s Best 2005'' (2005) (TV)
* ''TV Chat: Inside Reality'' (2005) (TV)
* ''TV Guide Specials: Idol – The Final Showdown'' (2005) (TV)
* ''TV Guide Specials: TV Hunks and Babes'' (2005) (TV)
* ''On-Air with Ryan Seacrest'' ''(2004) (TV)''
* ''Good Day Live'' (2004) (TV)
* ''DreamChaser Tour'' (2002) (V)
* ''Raganaitė Sabrina'' (2001) (TV)
* ''Popstars: USA** (2001) (TV)

## Šaltiniai

## Nuorodos
* Rosanna svetainėje imdb.com
* Rosanna svetainėje TV.com 
* oyemag.com 
* netglimse.com
Beretė (reikšmės)

Žodis **beretė** gali reikšti:

* beretė – minkšta kepurė be snapelių, brylių.
* žalioji beretė – JAV armijos Specialiųjų pajėgų () karys. Žalios beretės yra šių pajėgų karių uniformos dalis.
* megztosios beretės – žargoninis tam tikro socialinio sluoksnio Lietuvoje pavadinimas. Tai daugiausia dešiniųjų pažiūrų moterys pensininkės, pasižyminčios skandalingu elgesiu mitinguose ar panašiuose viešuose renginiuose. Sąvoka plačiai naudota paskutinį XX a. dešimtmetį.

## Taip pat
* bereta () – Italijos ginklų kompanijos *Fabbrica d’Armi Pietro Beretta* pagamintas ginklas, paprastai – pistoletas.
Fidžio karinės pajėgos

**[[Fidžis|Fidžio]] karines pajėgas** sudaro apie 3 500 karių, tad ji laikoma viena mažiausių kariuomenių pasaulyje. Kai kurios Fidžio kaimynės iš viso neturi kariuomenės. Apie 3 200 aktyvių Fidžio karių yra suskirstyti į 7 batalionus (6 pėstininkų ir 1 inžinerijos). Apie 6 000 rezervo karių sudaro dar tris batalionus. 

Pirmieji du karių batalionai, pagal šalies tradicijas, dalyvauja tik taikos palaikymo akcijose visame pasaulyje. Pirmasis batalionas dirba Libane, Irake ir Rytų Timore. Jam vadovauja Jungtinės Tautos. Antrasis batalionas budi Sinajaus pusiasalyje. Trečiasis batalionas nuolat dirba Fidžio sostinėje Suvoje. Likę kariai yra paskirstyti po aplinkines Fidžio salas.

Fidžio karinių pajėgų vadas yra šalies ministras pirmininkas Frank Bainimarama.
Šiaurės Vidžemės biosferos rezervatas

**Šiaurės Vidžemės biosferos rezervatas** () – vienintelis Latvijos biosferos rezervatas, įsikūręs šiaurinėje Vidžemės dalyje, netoli pasienio su Estija.

Rezervate yra 25 gamtiniai rezervatai, gamtos parkas ir dvi saugomos jūrinės teritorijos. Daugiau kaip pusė rezervato sausumos teritorijos yra dengiamos miškų ir pelkių.

## Turizmas
Biosferos rezervatas yra turistų traukos centras dėl jo gamtinės reikšmės ir Salacos upės, kuri teka 95 km nuo Burtnieko ežero iki Baltijos jūros. Lankytinos rezervato vietos:
* Burtniekas – ketvirtas pagal dydį Latvijos ežeras. Ilgis 13,5 km, plotis – 5,5 km. Vidutinis gylis – 2,9 m, didžiausias gylis 4,1 m. Į ežerą įteka 23 upės ir upeliai. Ežere veisiasi daugiau nei 20 skirtingų žuvų rūšių. Ežeras populiarus tarp žvejų ir paukščių stebėtojų.
* Salaca – srauni upė su raudonojo smiltainio uolomis ir urvais, tinkama plaukti kelias dienas baidarėmis ar valtimis. Palei Salacą yra 300 m besitęsiantis didžiausias Latvijos natūralios kilmės urvas Dauģēni.
* Vidžemės paplūdimiai – smėlio paplūdimiai su uolomis ir rieduliais.

## Informacija
* Koordinatės: 57°20' iki 58°10' N; 24°20' iki 26°00' E
* Plotas: 4 576 km² (6 % Latvijos ploto)
** Rezervatai: 184,4 km²
** Kraštovaizdžio apsaugos zonos: 1600 km²
** Neutrali zona: 1625,6 km²
** Pajūrio zona iki 10 m gylio: 1160 km²
* Aukštis virš jūros lygio: 0–127 m
* Ekosistemos: spygliuočiai ir lapuočiai medžiai, atspindintys viso Latvijos miškų įvairovę, aukštapelkės, pajūrio kopos, pajūrio pievos, smėlingi paplūdimiai, natūralūs ežerai, smiltainio uolos.

## Istorija
1990 m. dabartinio rezervato vietoje Latvijos vyriausybė įkūrė **Šiaurės Vidžemės regiono gamtos saugojimo kompleksą**. Komplekso administracija įsikūrė Salacgryvoje. Tuo metu pradėti kurti pirmojo šalyje biosferos rezervato įkūrimo planai. Tai buvo ambicingas projektas, nes kuriama saugoma teritorija apėmė 6 proc. šalies ploto, įskaitant joje esančius miestus, pramonės įmones ir infrastruktūrą.

Šiaurės Vidžemės biosferos rezervatas oficialiai atidarytas 1997 m. gruodžio 11 d., kaip Pasaulinio biosferos rezervatų tinklo dalis.

## Administracija
Administracija įsikūrusi Salacgryvoje. Biosferos rezervate dirba 11 darbuotojų.

## Nuorodos
* Oficiali rezervato svetainė

## Išnašos
Purizmas (kalbotyra)

**Purizmas** ( 'švarus, grynas') – kalbos gryninimas, stengimasis apsaugoti kalbą nuo kitų kalbų elementų, skolinių, tarptautinių žodžių. Purizmas būdingas bendrinės kalbos normų formavimosi laikotarpiui.

Purizmas būna kraštutinis ir nuosaikusis:
* *Kraštutinis purizmas*, kurio atstovai siekia bet kokius skolinius keisti savais žodžiais, gali neigiamai paveikti kalbos raidą, nes kalbą gali izoliuoti nuo tarptautinės leksikos fondo.
* *Nuosaikusis purizmas*, kurio šalininkai siekia pakeisti tik nereikalingus skolinius, visuotinai pripažįstamas reiškinys.

Lietuvių kalboje siūlyta žodžius „papirosas“, „apelsinas“, „geometrija“ pakeisti žodžiais „rūkinys“, „saulobuolis“, „trikampiomata“; žodžius „vilnos“, „galva“, įtarus, kad jie gali būti svetimos kilmės, norėta pakeisti žodžiais „gaurai“, „mąstalas“.

Kraštutinį purizmą palaikė „aušrininkai“, Stasys Dabušis, Antanas Vireliūnas.

## Taip pat skaitykite
* Aukštoji islandų kalba
* Nynorsk

## Šaltiniai
Nadis

**Nadis** – trečias pagal dydį Fidžio miestas. Jis yra vakarinėje Viti Levu salos pakrantėje ir priklauso Vakariniui Fidžio padaliniui. 2007 metais mieste gyveno 42,2 tūkst. gyventojų. Mieste didelė Fidžio indų populiacija. Turizmas kartu su cukraus gavyba yra pagrindinės miesto ekonomikos šakos. Nadžio regione daug viešbučių bei motelių.

Kadangi mieste gyvena daug indų atvykėlių, miestas yra Fidžio hinduizmo ir islamo centras. 9 kilometrai už miesto yra Nadžio tarptautinis oro uostas, kuris yra didžiausias Fidžyje.
Savusavu

**Savusavu** yra Fidžio miestas Vanua Levu saloje, Kakaudrove apygardoje, Šiauriniame Fidžio padalinyje. Mieste gyvena 3,4 tūkst. gyventojų. Savusavu vadinamas „Fidžio paslėptuoju rojumi“.

Miestas garsus dėl savo karštųjų versmių.
Mokslo laipsnis

**Mokslo laipsnis** – kvalifikacinis laipsnis mokslo srityje.

## Lietuva
Lietuvoje iki 1940 m. buvo teikiamas daktaro mokslo laipsnis, 1947–1991 m. – mokslų kandidato ir mokslų daktaro laipsniai, 1991–2003 m. – daktaro ir habilituoto daktaro, o nuo 2003 m. habilituoto daktaro mokslo laipsnis nebeteikiamas – vietoje jo taikoma habilitacijos procedūra, kuri nesuteikia naujo mokslo laipsnio.

### Mokslo daktaro laipsnis ekonomikos ir vadybos kryptyse
Ekonomikos ir vadybos kryptyse Lietuvoje mokslo daktaro laipsnis suteikiamas baigus mokslo doktorantūros studijas ir apgynus daktaro disertaciją socialinių mokslų srityje. Šias krypčių doktorantūros studijas vykdo keli universitetai jungtinėse programose.

## Vokietija
Vokietijoje suteikiami daktaro ir habilituoto daktaro laipsniai. Pažymėtina, kad kvalifikaciniai laipsniai Vokietijoje nėra skirstomi į akademinius ir mokslinius laipsnius. Tiek bakalauro, magistro, licenciato ar daktaro laipsniai yra vadinami akademiniais laipsniais ().

## TSRS
Tarybinė sistema pasižymėjo daugiapakope atestacija: aspirantūra (dabartinė doktorantūra), baigus ją ir apgynus disertaciją, yra suteikiamas mokslų kandidato laipsnis; doktorantūra – specialios atostogos, suteikiamos antrojo mokslo laipsnio – mokslų daktaro – disertacijai parengti. Disertacijoje buvo reikalaujama atskleisti naujus dėsningumus savo mokslo šakoje ir juos apginti ne tik taryboje bet ir tos mokslo šakos centre.

## Šaltiniai
Romos provincija

**Romos provincija** () – Italijos provincija Lacijaus regione. Provincijos plotas siekia 5 352&nbsp;km², o žmonių skaičius 4 053 779. Didžiausias ir svarbiausias provincijos miestas yra šalies sostinė Roma. Šiame mieste gyvena 2 714 932 gyventojai. Kiti šios provincijos miestai smarkiai skiriasi tiek dydžiu, tiek gyventojų skaičiumi. Štai antrame pagal dydį Romos provincijos mieste Gvidonijoje Montečelijoje gyvena 80 683 gyventojai.

Romos provincijai vadovauja šalies politikas Nicola Zingaretti.

## Didžiausios savivaldybės
Nickelback

**„Nickelback“** – kanadiečių roko grupė, susikūrusi 1992 metais Hanoje, Kanadoje. Pirmieji grupės pavadinimai buvo **Point Of View**, **Brick** ir **Village Idiots**.

## Grupės sudėtis

;Dabartiniai narai:
* Chad Kroeger – vokalistas (1992–dabar)
* Ryan Peake – gitaristas (1992–dabar)
* Mike Kroeger – bosistas (1992–dabar)
* Daniel Adair – būgnininkas (2005–dabar)

;Buvę nariai:
* Brandon Kroeger – būgnininkas (1992–1997)
* Mitch Guindon – būgnininkas (1997–1998)
* Ryan Vikedal – būgnininkas (1998–2005)

## Diskografija

**Studijiniai albumai**

* *[[Curb]]* (1996) (FACTOR)
* *[[State]]* (1998) ( EMI Records)
* *[[Silver Side Up]]* (2001) ( EMI Records)
* *[[Long Road]]* (2003) ( EMI Records)
* *[[All the Right Reasons]]* (2005) ( EMI Records)
* *[[Dark Horse]]* (2008) ( EMI Records)
* *[[Here and Now]]* (2011) ( EMI Records)
* *[[No Fixed Adress]]* (2014) ( Republic Records)
* *[[Feed the Machine]]* (2017) (BMG)
* *Get Rollin*' (2022)

## Nuorodos

* Oficiali svetainė
* Nickelback last.fm svetainėje
* Nickelback Discogs svetainėje
Gvidonija Montečelijus

**Gvidonija Montečelijo** – Romos provincijos miestas centrinėje Italijoje, Lacijaus regione.

Miestas yra į šiaurės rytus nuo šalies sostinės Romos. Miesto ribos prasideda keli kilometrai nuo didžiojo žiedo jungties – žiedo, kuris supa Romą.

Montečelijo buvo įkurtas 998 m. kaip įtvirtinimas. 1915 m. mieste buvo pastatytas karinis oro uostas. 1937 m. miesto ribose buvo įkurtas Gvidonijos miestas, kurio pavadinimas parinktas pagerbiant žuvusio karininko piloto Alessandro Guidoni garbę. Nuo to laiko miestas vadinamas sujungus abu pavadinimus – Gvidonija Montečelijo.

Miestas turi vieną miestą partnerį – JAV Keip Kanaveral miestelį.

## Nuorodos
* Oficiali miesto svetainė
Kombinatas

**Kombinatas** – gamybinis susivienijimas (G/S).

Ypač paplito TSRS ir kitose socialistinėse valstybėse. Kombinatą gali sudaryti kelios gamybinės (pramonės) įmonės, priklausančios skirtingoms ūkio šakoms, kai vienos įmonės produkcija yra reikalinga kitos įmonės veikla (pvz., kaip žaliava). Kombinatas taip pat gali būti susivienijimas smulkių gamybos vienetų, nukreiptų į kompleksinį aptarnavimą. Lietuvos TSR metais Lietuvos pramonėje veikė nemažai įvairių pramonės kombinatų (pvz., baldų pramonėje - Jonavos baldų kombinatas, chemijos pramonėje - G/S „Azotas“ ir kt.).
Didžiojo žiedo jungtis (Italija)

**Didžiojo žiedo jungtis** (*[[Italų kalba|it.]] Grande Raccordo Anulare*) – Italijos sostinę Romą supantis 68,2 km ilgio žiedinis nemokamas greitkelis. Oficialiai greitkelis žymimas A90 simboliu.

## Istorija
**Žiedo statymo eiga**
**1948**: Pradėti statybos darbai.
**1951**: Atidaryta Appia-Aurelia jungtis.
**1952**: Atidaryta Flaminia-Tiburtina jungtis.
**1955**: Atidaryta Tiburtina-Appia jungtis.
**1962**: Salaria-Tuscolana jungtyje padvigubintas eilių kiekis.
**1970**: Atidaryta Aurelia-Flaminia jungtis. Žiedas sujungtas.
**1979**: Žiedas oficialiai pripažintas greitkeliu.
**1983**: Pradėti 6 eismo eilių statybos darbai.
**1997**: Atlikta 50 % darbų.
**2000**: Atlikta 75 % darbų.
**2007**: Atlikta 97 % darbų,
**2011**: Baigti 6 eismo eilių statybos darbai.

Planai pastatyti aplinkinį Romos žiedą pradėti kurti pasibaigus II pasauliniam karui. Statybų tikslas buvo atitolinti pagrindinį transporto eismą nuo Romos centro Kapitolijaus – 11,4 km nuo greitkelio.

Statybos prasidėjo 1948 m., o maždaug po 30 metų – 1979 m. žiedas buvo sujungtas.

1983 m. pradėtos statybos, kurių tikslas praplėsti žiedą iki 6 eismo juostų. Šie darbai baigti 2009 m.

## Žiedas šiandien
Šiuo metu didžiojo žiedo jungtis yra vienas svarbiausių kelių Romoje. Kasdien juo pravažiuoja apie 160 000 automobilių, o šio žiedo išlaikymas kasmet kainuoja 11 milijonų eurų. Žiedas turi 42 išvažiavimus link sostinės, iš kurių pirmuoju numeriu pažymėtas *Via Aurelia*. Kiekvienas išvažiavimas pavadintas gatvės, kurią jis kerta, vardu.

## Naujasis žiedas
Siūloma statyti naująjį žiedą. Visų pirma dėl to, kad sumažinti apkrovimą senajam, antra – suteikti patogesnį privažiavimą prie naujai pastatytų rajonų. Manoma, kad naujasis žiedas galėtų būti 120 km ilgio. Jo statybos kainuotų apie 5 milijardus €.

## Šaltiniai
Purizmas

**Purizmas** – prancūzų modernistinės tapybos kryptis, kuri pasireiškė 1916–1925 m. Skelbė priešiškumą kubizmo dekoratyvumui, daiktų deformacijai, turėjo analogijų su neoplasticizmu bei konstruktyvizmu; pabrėžė vadinamąją gryną formą – racionalų ir tikslingą svarbiausių daikto formų perteikimą.

Purizmo kūriniai (dažniausiai natiurmortai) pasižymi plokštuminėmis, kontūriškai apibrėžtomis geometrizuotomis formomis, ritmiška kompozicija, pasteliniu koloritu.

Žymiausi šios tapybos krypties atstovai: A. Ozenfanas ir Le Korbiuzjė (1918 m. Paryžiuje surengė purizmo kūrinių parodą, išleido veikalą „Po kubizmo“).

## Šaltiniai
Sigatoka (miestas)

**Sigatoka** – Fidžio miestas, įsikūręs Viti Levu saloje prie Sigatokos upės žiočių. Nutolęs apie 69 kilometrus nuo Nadžio. 2007 metais mieste gyveno 9622 gyventojai.

Prie Sigatokos stūkso smėlio kopos.
Kalėnai (reikšmės)

**Kalėnais** vadinamos gyvenvietės:

## Lietuva
* Tauragės rajone;
* Varėnos rajone.

## Rusija

Kaliningrado srityje:
* Kalėnai (Riabinovojė) Černiachovsko rajone;
* Kalėnai (Kalininas) Nemano rajone.